section_heading: Klinička slika
paragraph_text: Encefalitis je najčešći oblik listerioze. Životinja se odvaja od stada, depresivna je, drži se pogrbljeno, bježi i lako pada. Zakrivljeno drži glavu, hoda u krug, jednostrana facijalna paraliza. Pareza čeljusnih mišića se očituje obješenom čeljusti, žvakanje je usporeno, iz usta se cijedi slina. Smrt nastane zbog prestanka disanja. U ovaca i teladi bolest je akutna i ugibaju za 2-4 dana. U goveda bolest traje dulje, 1 – 2 tjedna. Pobačaj se javlja u goveda u zadnjoj trećini bređosti (ili mrtvorođenče), a posteljica često zaostane. Rjeđe se javlja i u ovaca i koza, ponekad svinja i kunića. Ako fetus zaostane mogu uginuti od sepse. Akutna septikemija uobičajna je u starijih preživača, ali se javlja i u monogastričnih i mladunčadi. Očituje se depresijom, slabošću, mršavljenjem, groznicom i proljevom. Nekroza jetre i gastroenteritis. Telad ima zamućenu rožnicu, dispneju, nistagmus i opistotonus. Mastitis – zahvati jednu četvrt, kronična je oblika i slabo reagira na liječenje. Mlijeko je normalna izgleda.